|  |
| --- |
| **Dėl PRITARIMO vIEŠAJAI ĮSTAIGAI ŠILALĖS RAJONO LIGONINei DALYVAUTI PARTNERIU PROJEKTE**  |
| 2017 m. vasario 28 d. Nr. T1-39 Šilalė  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, atsižvelgdama į VšĮ Šilalės rajono ligoninė 2017 m. vasario 1 d. raštą Nr. SD ˗ 29 „Dėl pritarimo dalyvauti projekte“ ir 2017 m. vasario 8 d. raštą Nr. SD ˗ 40 „Dėl pritarimo dalyvauti projekte ir leidimo vykdyti užsakovo funkcijas“, Šilalės rajono savivaldybės taryba n u s p r e n d ž i a:

1. Pritarti viešosios įstaigos Šilalės rajono ligoninės ir Rusijos Federacijos Kaliningrado srities Baltijsko centrinės rajoninės ligoninės bendros paraiškos „Medicininės pagalbos paslaugų kokybės ir prieinamumo gerinimas Baltijsko ir Šilalės rajono gyventojams“ rengimui ir teikimui pagal 2014-2020 metų Europos kaimynystės priemonės Lietuvos ir Rusijos Federacijos bendradarbiavimo per sieną programą, viešajai įstaigai Šilalės rajono ligoninei dalyvaujant partneriu.

2. Pavesti viešajai įstaigai Šilalės rajono ligoninei vykdyti užsakovo funkcijas.

3. Įgalioti viešosios įstaigos Šilalės rajono ligoninės direktorių pasirašyti projekto įgyvendinimui reikalingas sutartis.

 4. Paskelbti informaciją apie šį sprendimą vietinėje spaudoje, o visą sprendimą – Šilalės rajono savivaldybės interneto svetainėje [www.silale.lt](http://www.silale.lt).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Jonas Gudauskas